CELEX: 32021R2088
Language: el
Date: 2021-07-07 00:00:00
Title: Κατ’ εξουσιοδότηση κανονισμός (ΕΕ) 2021/2088 της Επιτροπής της 7ης Ιουλίου 2021 για την τροποποίηση των παραρτημάτων II, III και IV του κανονισμού (ΕΕ) 2019/1009 του Ευρωπαϊκού Κοινοβουλίου και του Συμβουλίου με σκοπό την προσθήκη των υλικών που προέρχονται από διεργασίες πυρόλυσης και αεριοποίησης ως κατηγορίας συστατικών υλικών σε προϊόντα λίπανσης της ΕΕ (Κείμενο που παρουσιάζει ενδιαφέρον για τον ΕΟΧ)

30.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 427/140
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2021/2088 ΤΗΣ ΕΠΙΤΡΟΠΗΣ
         της 7ης Ιουλίου 2021
         για την τροποποίηση των παραρτημάτων II, III και IV του κανονισμού (ΕΕ) 2019/1009 του Ευρωπαϊκού Κοινοβουλίου και του Συμβουλίου με σκοπό την προσθήκη των υλικών που προέρχονται από διεργασίες πυρόλυσης και αεριοποίησης ως κατηγορίας συστατικών υλικών σε προϊόντα λίπανσης της ΕΕ
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2019/1009 του Ευρωπαϊκού Κοινοβουλίου και του Συμβουλίου, της 5ης Ιουνίου 2019, για τη θέσπιση κανόνων σχετικά με τη διάθεση προϊόντων λίπανσης της ΕΕ στην αγορά και για την τροποποίηση των κανονισμών (ΕΚ) αριθ. 1069/2009 και (ΕΚ) αριθ. 1107/2009 και την κατάργηση του κανονισμού (ΕΚ) αριθ. 2003/2003 (1), και ιδίως το άρθρο 42 παράγραφος 1,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2019/1009 θεσπίζει κανόνες σχετικά με τη διάθεση προϊόντων λίπανσης της ΕΕ στην αγορά. Τα προϊόντα λίπανσης της ΕΕ περιέχουν συστατικά υλικά από μία ή περισσότερες από τις κατηγορίες που απαριθμούνται στο παράρτημα II του εν λόγω κανονισμού.
                  
               
                     (2)
                  
                  
                     Το άρθρο 42 παράγραφος 2 του κανονισμού (ΕΕ) 2019/1009, σε συνδυασμό με το άρθρο 42 παράγραφος 1 πρώτο εδάφιο στοιχείο β) του εν λόγω κανονισμού, επιβάλλει στην Επιτροπή την υποχρέωση να αξιολογήσει τον βιοξυλάνθρακα χωρίς αδικαιολόγητη καθυστέρηση μετά τις 15 Ιουλίου 2019 και να τον συμπεριλάβει στο παράρτημα II του εν λόγω κανονισμού εάν η εν λόγω αξιολόγηση καταλήξει στο συμπέρασμα ότι τα προϊόντα λίπανσης της ΕΕ που περιέχουν το εν λόγω υλικό δεν παρουσιάζουν κίνδυνο για την υγεία του ανθρώπου, των ζώων ή των φυτών, για την ασφάλεια ή για το περιβάλλον και διασφαλίζουν την αποδοτικότητα των καλλιεργητικών πρακτικών.
                  
               
                     (3)
                  
                  
                     Ο βιοξυλάνθρακας μπορεί να είναι απόβλητο και, σύμφωνα με το άρθρο 19 του κανονισμού (ΕΕ) 2019/1009, μπορεί να παύσει να αποτελεί απόβλητο εάν περιλαμβάνεται σε συμμορφούμενο προϊόν λίπανσης της ΕΕ. Σύμφωνα με το άρθρο 42 παράγραφος 3 του κανονισμού (ΕΕ) 2019/1009, σε συνδυασμό με το άρθρο 6 της οδηγίας 2008/98/ΕΚ του Ευρωπαϊκού Κοινοβουλίου και του Συμβουλίου (2), η Επιτροπή μπορεί συνεπώς να συμπεριλάβει τον βιοξυλάνθρακα στο παράρτημα II του κανονισμού (ΕΕ) 2019/1009 μόνον εάν οι κανόνες ανάκτησης στο εν λόγω παράρτημα διασφαλίζουν ότι το υλικό πρόκειται να χρησιμοποιηθεί για συγκεκριμένους σκοπούς, ότι υπάρχει αγορά ή ζήτηση γι’ αυτό και ότι η χρήση του δεν συνεπάγεται συνολικά δυσμενείς επιπτώσεις για το περιβάλλον ή την ανθρώπινη υγεία.
                  
               
                     (4)
                  
                  
                     Το Κοινό Κέντρο Ερευνών της Επιτροπής (στο εξής: ΚΚΕρ) ξεκίνησε την αξιολόγηση του βιοξυλάνθρακα ενόψει της έκδοσης του κανονισμού (ΕΕ) 2019/1009 και την ολοκλήρωσε το 2019. Κατά τη διάρκεια της αξιολόγησης, το αντικείμενό της διευρύνθηκε ώστε να συμπεριλάβει το ευρύ φάσμα υλικών που προέρχονται από διεργασίες πυρόλυσης και αεριοποίησης.
                  
               
                     (5)
                  
                  
                     Η έκθεση αξιολόγησης του ΚΚΕρ (3) καταλήγει στο συμπέρασμα ότι τα υλικά που προέρχονται από διεργασίες πυρόλυσης και αεριοποίησης, εάν παράγονται σύμφωνα με τους κανόνες ανάκτησης που προτείνονται στην έκθεση, παρέχουν στα φυτά θρεπτικές ουσίες ή βελτιώνουν την αποδοτικότητα της θρέψης τους και, συνεπώς, διασφαλίζουν καλλιεργητική αποδοτικότητα.
                  
               
                     (6)
                  
                  
                     Επίσης, η έκθεση αξιολόγησης του ΚΚΕρ καταλήγει στο συμπέρασμα ότι παρατηρείται υφιστάμενη και αυξανόμενη ζήτηση στην αγορά για υλικά που προέρχονται από διεργασίες πυρόλυσης και αεριοποίησης, καθώς και ότι τα εν λόγω υλικά είναι πιθανό να χρησιμοποιηθούν για την παροχή εισροών θρεπτικών ουσιών στην ευρωπαϊκή γεωργία. Καταλήγει επιπλέον στο συμπέρασμα ότι η χρήση υλικών που προέρχονται από διεργασίες πυρόλυσης και αεριοποίησης τα οποία παράγονται σύμφωνα με τους κανόνες ανάκτησης που προτείνονται στην έκθεση αξιολόγησης δεν συνεπάγεται συνολικά δυσμενείς επιπτώσεις για το περιβάλλον ή την ανθρώπινη υγεία.
                  
               
                     (7)
                  
                  
                     Οι κανόνες ανάκτησης που προτείνονται στην έκθεση αξιολόγησης του ΚΚΕρ περιλαμβάνουν μέτρα για τον περιορισμό των κινδύνων ανακύκλωσης ή παραγωγής επιμολυντών, όπως η κατάρτιση εξαντλητικού καταλόγου επιλέξιμων υλικών εισροής και η εξαίρεση, για παράδειγμα, των μεικτών αστικών αποβλήτων, καθώς και ο καθορισμός συγκεκριμένων συνθηκών επεξεργασίας και απαιτήσεων ποιότητας για τα προϊόντα. Η εν λόγω έκθεση αξιολόγησης καταλήγει επίσης στο συμπέρασμα ότι τα προϊόντα λίπανσης που περιέχουν υλικά που προέρχονται από διεργασίες πυρόλυσης και αεριοποίησης θα πρέπει να συμμορφώνονται με ειδικούς κανόνες επισήμανσης, και ότι οι κανόνες αξιολόγησης της συμμόρφωσης που ισχύουν για τα προϊόντα αυτά θα πρέπει να περιλαμβάνουν σύστημα ποιότητας που αξιολογείται και εγκρίνεται από κοινοποιημένο οργανισμό.
                  
               
                     (8)
                  
                  
                     Με βάση τα ανωτέρω, η Επιτροπή καταλήγει στο συμπέρασμα ότι τα υλικά που προέρχονται από διεργασίες πυρόλυσης και αεριοποίησης, εάν παράγονται σύμφωνα με τους κανόνες ανάκτησης που προτείνονται στην έκθεση του ΚΚΕρ, διασφαλίζουν την αποδοτικότητα των καλλιεργητικών πρακτικών, κατά την έννοια του άρθρου 42 παράγραφος 1 πρώτο εδάφιο στοιχείο β) σημείο ii) του κανονισμού (ΕΕ) 2019/1009. Επιπρόσθετα, συμμορφώνονται με τα κριτήρια που ορίζονται στο άρθρο 6 της οδηγίας 2008/98/ΕΚ. Τέλος, εάν συμμορφώνονται με τις άλλες απαιτήσεις που ορίζονται στον κανονισμό (ΕΕ) 2019/1009 γενικά και στο παράρτημα I του εν λόγω κανονισμού ειδικότερα, δεν θα συνιστούν κίνδυνο για την υγεία του ανθρώπου, των ζώων ή των φυτών, για την ασφάλεια ή για το περιβάλλον κατά την έννοια του άρθρου 42 παράγραφος 1 πρώτο εδάφιο στοιχείο β) σημείο i) του κανονισμού (ΕΕ) 2019/1009. Ως εκ τούτου, τα υλικά που προέρχονται από διεργασίες πυρόλυσης και αεριοποίησης θα πρέπει να συμπεριληφθούν στο παράρτημα II του κανονισμού (ΕΕ) 2019/1009, με την επιφύλαξη της συμμόρφωσης με τους εν λόγω κανόνες ανάκτησης.
                  
               
                     (9)
                  
                  
                     Ειδικότερα, ζωικά υποπροϊόντα ή παράγωγα προϊόντα κατά την έννοια του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου (4) θα πρέπει να επιτρέπονται ως υλικά εισροής για υλικά που προέρχονται από διεργασίες πυρόλυσης και αεριοποίησης τα οποία διέπονται από τον κανονισμό (ΕΕ) 2019/1009, μόνον εάν και όταν τα τελικά σημεία στην αλυσίδα παρασκευής έχουν προσδιοριστεί σύμφωνα με το άρθρο 5 παράγραφος 2 τρίτο εδάφιο του κανονισμού (ΕΚ) αριθ. 1069/2009 και επιτυγχάνονται το αργότερο έως το τέλος της διαδικασίας παραγωγής του προϊόντος λίπανσης της ΕΕ που περιέχει τα υλικά που προέρχονται από διεργασίες πυρόλυσης και αεριοποίησης.
                  
               
                     (10)
                  
                  
                     Επιπλέον, δεδομένου ότι τα υλικά που προέρχονται από διεργασίες πυρόλυσης και αεριοποίησης μπορούν να θεωρηθούν ανακτηθέντα απόβλητα ή υποπροϊόντα κατά την έννοια της οδηγίας 2008/98/ΕΚ, τα εν λόγω υλικά θα πρέπει να εξαιρεθούν από τις κατηγορίες συστατικών υλικών 1 και 11 του παραρτήματος II του κανονισμού (ΕΕ) 2019/1009, σύμφωνα με το άρθρο 42 παράγραφος 1 τρίτο εδάφιο του εν λόγω κανονισμού.
                  
               
                     (11)
                  
                  
                     Είναι σημαντικό να διασφαλιστεί ότι τα προϊόντα λίπανσης που περιέχουν υλικά που προέρχονται από διεργασίες πυρόλυσης και αεριοποίησης συμμορφώνονται με συγκεκριμένους κανόνες επισήμανσης και υπόκεινται σε διαδικασία αξιολόγησης της συμμόρφωσης, η οποία περιλαμβάνει σύστημα ποιότητας που αξιολογείται και εγκρίνεται από κοινοποιημένο οργανισμό. Ως εκ τούτου, είναι αναγκαίο να τροποποιηθεί το παράρτημα III και το παράρτημα IV του κανονισμού (ΕΕ) 2019/1009 ώστε να προβλεφθούν απαιτήσεις επισήμανσης και κατάλληλη αξιολόγηση της συμμόρφωσης για τα εν λόγω προϊόντα λίπανσης.
                  
               
                     (12)
                  
                  
                     Δεδομένου ότι οι απαιτήσεις που ορίζονται στα παραρτήματα II και III του κανονισμού (ΕΕ) 2019/1009 και οι διαδικασίες αξιολόγησης της συμμόρφωσης που καθορίζονται στο παράρτημα IV του εν λόγω κανονισμού εφαρμόζονται από τις 16 Ιουλίου 2022, είναι αναγκαίο να αναβληθεί η εφαρμογή του παρόντος κανονισμού έως την ίδια ημερομηνία,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο κανονισμός (ΕΕ) 2019/1009 τροποποιείται ως εξής:
            
                        1)
                     
                     
                        Το παράρτημα II τροποποιείται σύμφωνα με το παράρτημα I του παρόντος κανονισμού·
                     
                  
                        2)
                     
                     
                        το παράρτημα III τροποποιείται σύμφωνα με το παράρτημα II του παρόντος κανονισμού·
                     
                  
                        3)
                     
                     
                        το παράρτημα IV τροποποιείται σύμφωνα με το παράρτημα III του παρόντος κανονισμού.
                     
                  
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 16 Ιουλίου 2022.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 7 Ιουλίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 170 της 25.6.2019, σ. 1.
         
            (2)  Οδηγία 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα και την κατάργηση ορισμένων οδηγιών (ΕΕ L 312 της 22.11.2008, σ. 3).
         
            (3)  Huygens D, Saveyn HGM, Tonini D, Eder P, Delgado Sancho L, Technical proposals for selected new fertilising materials under the Fertilising Products Regulation (Regulation (EU) 2019/1009) - Process and quality criteria, and assessment of environmental and market impacts for precipitated phosphate salts & derivates, thermal oxidation materials & derivates and pyrolysis & gasification materials, EUR 29841 EN, Υπηρεσία Εκδόσεων της Ευρωπαϊκής Ένωσης, Λουξεμβούργο, 2019, ISBN 978-92-76-09888-1, doi:10.2760/186684, JRC117856.
         
            (4)  Κανονισμός (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την κατάργηση του κανονισμού (ΕΚ) αριθ. 1774/2002 (κανονισμός για τα ζωικά υποπροϊόντα) (ΕΕ L 300 της 14.11.2009, σ. 1).
      
      
         
            ΠΑΡΑΡΤΗΜΑ I
            Το παράρτημα II του κανονισμού (ΕΕ) 2019/1009 τροποποιείται ως εξής:
            
                        1)
                     
                     
                        στο μέρος I προστίθεται το ακόλουθο σημείο:
                        «ΚΣΥ 14: Υλικά που προέρχονται από διεργασίες πυρόλυσης και αεριοποίησης»·
                     
                  
                        2)
                     
                     
                        το μέρος II τροποποιείται ως εξής:
                        
                                    α)
                                 
                                 
                                    στην ΚΣΥ 1 σημείο 1 προστίθεται το ακόλουθο στοιχείο ια):
                                    
                                                «ια)
                                             
                                             
                                                υλικά που προέρχονται από διεργασίες πυρόλυσης και αεριοποίησης, τα οποία ανακτώνται από απόβλητα ή είναι υποπροϊόντα κατά την έννοια της οδηγίας 2008/98/ΕΚ.»·
                                             
                                          
                              
                                    β)
                                 
                                 
                                    στην ΚΣΥ 11 σημείο 1 προστίθεται το ακόλουθο στοιχείο ζ):
                                    
                                                «ζ)
                                             
                                             
                                                υλικά που προέρχονται από διεργασίες πυρόλυσης και αεριοποίησης, τα οποία ανακτώνται από απόβλητα ή είναι υποπροϊόντα κατά την έννοια της οδηγίας 2008/98/ΕΚ.»·
                                             
                                          
                              
                                    γ)
                                 
                                 
                                    προστίθεται η ακόλουθη ΚΣΥ 14:
                                    «ΚΣΥ 14: ΥΛΙΚΑ ΠΟΥ ΠΡΟΕΡΧΟΝΤΑΙ ΑΠΟ ΔΙΕΡΓΑΣΙΕΣ ΠΥΡΟΛΥΣΗΣ ΚΑΙ ΑΕΡΙΟΠΟΙΗΣΗΣ
                                    
                                             
                                                1.
                                             
                                             
                                                Ένα προϊόν λίπανσης της ΕΕ μπορεί να περιέχει υλικά που προέρχονται από διεργασίες πυρόλυσης και αεριοποίησης τα οποία λαμβάνονται μέσω θερμοχημικής μετατροπής υπό συνθήκες περιορισμού του οξυγόνου, αποκλειστικά από ένα ή περισσότερα από τα ακόλουθα υλικά εισροής:
                                                
                                                            α)
                                                         
                                                         
                                                            ζώντες ή νεκρούς οργανισμούς ή μέρη αυτών, οι οποίοι/τα οποία δεν έχουν υποστεί επεξεργασία ή έχουν υποστεί επεξεργασία μόνο με χειροκίνητα, μηχανικά ή βαρυτικά μέσα, με διάλυση στο νερό, με επίπλευση, με εκχύλιση με νερό, με απόσταξη με υδρατμούς ή με θέρμανση αποκλειστικά για την αφαίρεση του νερού, ή οι οποίοι/τα οποία λαμβάνονται από τον αέρα με οποιονδήποτε τρόπο, εκτός από (*1):
                                                            
                                                                        —
                                                                     
                                                                     
                                                                        υλικά που προέρχονται από μεικτά αστικά απόβλητα,
                                                                     
                                                                  
                                                                        —
                                                                     
                                                                     
                                                                        λυματολάσπη, βιομηχανική ιλύ ή ιλύ βυθοκόρησης, και
                                                                     
                                                                  
                                                                        —
                                                                     
                                                                     
                                                                        ζωικά υποπροϊόντα ή παράγωγα προϊόντα τα οποία εμπίπτουν στο πεδίο εφαρμογής του κανονισμού (ΕΚ) αριθ. 1069/2009·
                                                                     
                                                                  
                                                      
                                                            β)
                                                         
                                                         
                                                            φυτικά απόβλητα της βιομηχανίας επεξεργασίας τροφίμων και ινώδη φυτικά απόβλητα της παραγωγής παρθένου χαρτοπολτού και της παραγωγής χαρτιού από παρθένο χαρτοπολτό, εάν δεν έχουν τροποποιηθεί χημικώς·
                                                         
                                                      
                                                            γ)
                                                         
                                                         
                                                            κατάλοιπα μεταποίησης κατά την έννοια του άρθρου 2 στοιχείο κ) της οδηγίας 2009/28/ΕΚ από την παραγωγή βιοαιθανόλης και βιοντίζελ που προέρχονται από υλικά που αναφέρονται στα στοιχεία α), β) και δ)·
                                                         
                                                      
                                                            δ)
                                                         
                                                         
                                                            βιολογικά απόβλητα κατά την έννοια του άρθρου 3 σημείο 4 της οδηγίας 2008/98/ΕΚ, προερχόμενα από χωριστή συλλογή βιολογικών αποβλήτων στην πηγή, εκτός από ζωικά υποπροϊόντα ή παράγωγα προϊόντα που εμπίπτουν στο πεδίο εφαρμογής του κανονισμού (ΕΚ) αριθ. 1069/2009· ή
                                                         
                                                      
                                                            ε)
                                                         
                                                         
                                                            πρόσθετα των διαδικασιών πυρόλυσης ή αεριοποίησης που είναι απαραίτητα για τη βελτίωση των επιδόσεων διεργασίας ή των περιβαλλοντικών επιδόσεων της διεργασίας πυρόλυσης ή αεριοποίησης, υπό τον όρο ότι τα εν λόγω πρόσθετα καταναλώνονται ή χρησιμοποιούνται σε χημικές διεργασίες και ότι η συνολική συγκέντρωση όλων των προσθέτων δεν υπερβαίνει το 25 % της νωπής ουσίας του συνολικού υλικού εισροής, με εξαίρεση (*1) τα εξής:
                                                            
                                                                        —
                                                                     
                                                                     
                                                                        υλικά εισροής που αναφέρονται στα στοιχεία α) έως δ),
                                                                     
                                                                  
                                                                        —
                                                                     
                                                                     
                                                                        απόβλητα κατά την έννοια του άρθρου 3 σημείο 1 της οδηγίας 2008/98/ΕΚ,
                                                                     
                                                                  
                                                                        —
                                                                     
                                                                     
                                                                        ουσίες ή μείγματα που έχουν αποχαρακτηριστεί από απόβλητα σε ένα ή περισσότερα κράτη μέλη δυνάμει των μέτρων που μεταφέρουν στο εθνικό δίκαιο το άρθρο 6 της οδηγίας 2008/98/ΕΚ,
                                                                     
                                                                  
                                                                        —
                                                                     
                                                                     
                                                                        ουσίες που σχηματίζονται από πρόδρομες ουσίες που έχουν αποχαρακτηριστεί από απόβλητα σε ένα ή περισσότερα κράτη μέλη δυνάμει των μέτρων που μεταφέρουν στο εθνικό δίκαιο το άρθρο 6 της οδηγίας 2008/98/ΕΚ, ή μείγματα που περιέχουν τέτοιες ουσίες,
                                                                     
                                                                  
                                                                        —
                                                                     
                                                                     
                                                                        μη βιοαποδομήσιμα πολυμερή, και
                                                                     
                                                                  
                                                                        —
                                                                     
                                                                     
                                                                        ζωικά υποπροϊόντα ή παράγωγα προϊόντα κατά την έννοια του κανονισμού (ΕΚ) αριθ. 1069/2009.
                                                                     
                                                                  
                                                      Ένα προϊόν λίπανσης της ΕΕ μπορεί να περιέχει υλικά που προέρχονται από διεργασίες πυρόλυσης και αεριοποίησης τα οποία λαμβάνονται μέσω θερμοχημικής μετατροπής υπό συνθήκες περιορισμού του οξυγόνου από οποιοδήποτε υλικό εισροής που αναφέρεται στα στοιχεία α) έως ε), ή συνδυασμό αυτών, το οποίο έχει υποστεί επεξεργασία με χειροκίνητα, μηχανικά ή βαρυτικά μέσα, με κλασμάτωση στερεών-υγρών με τη χρήση βιοαποδομήσιμων πολυμερών, με διάλυση σε νερό, με επίπλευση, με εκχύλιση με νερό, με απόσταξη με υδρατμούς ή με θέρμανση αποκλειστικά για την αφαίρεση του νερού, με λιπασματοποίηση ή με αναερόβια χώνευση.
                                             
                                          
                                             
                                                2.
                                             
                                             
                                                Η διεργασία θερμοχημικής μετατροπής πραγματοποιείται υπό συνθήκες περιορισμού του οξυγόνου κατά τρόπο ώστε να επιτυγχάνεται θερμοκρασία τουλάχιστον 180 °C για τουλάχιστον δύο δευτερόλεπτα στον αντιδραστήρα.
                                                Ο αντιδραστήρας πυρόλυσης ή αεριοποίησης μπορεί να επεξεργάζεται μόνο υλικά εισροής που δεν έχουν μολυνθεί από άλλες ροές υλικών ή άλλα υλικά εισροής, πλην των ζωικών υποπροϊόντων ή των παράγωγων προϊόντων που εμπίπτουν στο πεδίο εφαρμογής του κανονισμού (ΕΚ) αριθ. 1069/2009, τα οποία έχουν μολυνθεί από άλλες ροές υλικών ακούσια, κατόπιν μεμονωμένου περιστατικού που κατέληξε στην παρουσία εξωγενών ενώσεων σε επίπεδα ιχνών μόνο.
                                                Στη μονάδα όπου πραγματοποιείται η πυρόλυση ή η αεριοποίηση αποφεύγεται η φυσική επαφή μεταξύ των υλικών εισροής και των υλικών εκροής μετά τη θερμοχημική διεργασία, ακόμη και κατά τη διάρκεια της αποθήκευσης.
                                             
                                          
                                             
                                                3.
                                             
                                             
                                                Τα υλικά που προέρχονται από διεργασίες πυρόλυσης και αεριοποίησης έχουν μοριακή αναλογία υδρογόνου/οργανικού άνθρακα (H/Corg) μικρότερη από 0,7, ενώ οι δοκιμές διενεργούνται στο ξηρό κλάσμα ελεύθερο τέφρας για υλικά που έχουν περιεκτικότητα σε οργανικό άνθρακα (Corg) μικρότερη από 50 %. Δεν περιέχουν:
                                                
                                                            α)
                                                         
                                                         
                                                            PAH16
                                                                (*2) σε αναλογία μεγαλύτερη από 6 mg/kg ξηράς ουσίας·
                                                         
                                                      
                                                            β)
                                                         
                                                         
                                                            PCDD/F (*3) σε αναλογία μεγαλύτερη από 20 ng ισοδυνάμων τοξικότητας του ΠΟΥ (*4) ανά kg ξηράς ουσίας·
                                                         
                                                      
                                                            γ)
                                                         
                                                         
                                                            μη παρόμοια με διοξίνες PCB (*5) σε αναλογία μεγαλύτερη από 0,8 mg/kg ξηράς ουσίας.
                                                         
                                                      
                                          
                                             
                                                4.
                                             
                                             
                                                Κατά παρέκκλιση από το σημείο 1, ένα προϊόν λίπανσης της ΕΕ μπορεί να περιέχει υλικά που προέρχονται από διεργασίες πυρόλυσης ή αεριοποίησης τα οποία λαμβάνονται μέσω θερμοχημικής μετατροπής υπό συνθήκες περιορισμού του οξυγόνου από υλικά της κατηγορίας 2 ή της κατηγορίας 3 ή από παράγωγά τους, σύμφωνα με τις προϋποθέσεις που ορίζονται στο άρθρο 32 παράγραφοι 1 και 2 του κανονισμού (ΕΚ) αριθ. 1069/2009 και στα μέτρα που αναφέρονται στο άρθρο 32 παράγραφος 3 του εν λόγω κανονισμού, χωριστά ή σε ανάμειξη με υλικά εισροής που αναφέρονται στο σημείο 1, εφόσον πληρούνται και οι δύο ακόλουθες προϋποθέσεις:
                                                
                                                            α)
                                                         
                                                         
                                                            το τελικό σημείο στην αλυσίδα παρασκευής έχει προσδιοριστεί σύμφωνα με το άρθρο 5 παράγραφος 2 τρίτο εδάφιο του κανονισμού (ΕΚ) αριθ. 1069/2009·
                                                         
                                                      
                                                            β)
                                                         
                                                         
                                                            πληρούνται οι προϋποθέσεις των σημείων 2 και 3.
                                                         
                                                      
                                          
                                             
                                                5.
                                             
                                             
                                                Στη μονάδα όπου πραγματοποιείται η πυρόλυση ή η αεριοποίηση οι γραμμές παραγωγής για την επεξεργασία των υλικών εισροής που αναφέρονται στα σημεία 1 και 4 διαχωρίζονται σαφώς από τις γραμμές παραγωγής για την επεξεργασία άλλων υλικών εισροής.
                                             
                                          
                                             
                                                6.
                                             
                                             
                                                Σε ένα προϊόν λίπανσης της ΕΕ που περιέχει ή αποτελείται από υλικά που προέρχονται από διεργασίες πυρόλυσης και αεριοποίησης:
                                                
                                                            α)
                                                         
                                                         
                                                            η περιεκτικότητα σε χλώριο (Cl-) δεν υπερβαίνει τα 30 g/kg ξηράς ουσίας και
                                                         
                                                      
                                                            β)
                                                         
                                                         
                                                            η περιεκτικότητα σε θάλλιο (Tl) δεν υπερβαίνει τα 2 mg/kg ξηράς ουσίας, σε περίπτωση που έχουν εφαρμοστεί πρόσθετα διεργασιών πυρόλυσης ή αεριοποίησης σε ποσοστό πάνω από 5 % του νωπού βάρους του συνολικού υλικού εισροής.
                                                         
                                                      
                                          
                                             
                                                7.
                                             
                                             
                                                Το υλικό που προέρχεται από διεργασίες πυρόλυσης και αεριοποίησης έχει καταχωριστεί σύμφωνα με τον κανονισμό (ΕΚ) αριθ. 1907/2006 σε φάκελο που περιέχει:
                                                
                                                            α)
                                                         
                                                         
                                                            τις πληροφορίες που προβλέπονται στα παραρτήματα VI, VII και VIII του κανονισμού (ΕΚ) αριθ. 1907/2006, και
                                                         
                                                      
                                                            β)
                                                         
                                                         
                                                            έκθεση χημικής ασφάλειας σύμφωνα με το άρθρο 14 του κανονισμού (ΕΚ) αριθ. 1907/2006, η οποία καλύπτει τη χρήση τους ως προϊόν λίπανσης,
                                                         
                                                      εκτός εάν καλύπτονται ρητώς από κάποια από τις εξαιρέσεις από την υποχρέωση καταχώρισης που προβλέπει το παράρτημα IV του κανονισμού (ΕΚ) αριθ. 1907/2006 ή το παράρτημα V σημείο 6, 7, 8 ή 9 του εν λόγω κανονισμού.
                                             
                                          
                                       (*1)  Ο αποκλεισμός ενός υλικού εισροής από ένα στοιχείο δεν εμποδίζει το εν λόγω υλικό να είναι επιλέξιμο υλικό εισροής δυνάμει άλλου στοιχείου."
                        
                                    
                                       (*1)  Ο αποκλεισμός ενός υλικού εισροής από ένα στοιχείο δεν εμποδίζει το εν λόγω υλικό να είναι επιλέξιμο υλικό εισροής δυνάμει άλλου στοιχείου."
                        
                                    
                                       (*2)  Άθροισμα ναφθαλινίου, ακεναφθυλενίου, ακεναφθενίου, φλουορενίου, φαινανθρενίου, ανθρακενίου, φθορανθενίου, πυρενίου, βενζο[a]ανθρακενίου, χρυσενίου, βενζο[b]φθορανθενίου, βενζο[k]φθορανθενίου, βενζο[a]πυρενίου, ινδενο[1,2,3-cd]πυρενίου, διβενζο[a,h]ανθρακενίου και βενζο[ghi]περυλενίου."
                        
                                    
                                       (*3)  Πολυχλωριωμένες διβενζο-p-διοξίνες και διβενζοφουράνια."
                        
                                    
                                       (*4)  van den Berg M., L.S. Birnbaum, M. Denison, M. De Vito, W. Farland, et al. (2006) The 2005 World Health Organization Re-evaluation of Human and Mammalian Toxic Equivalency Factors for Dioxins and Dioxin-like Compounds. Toxicological sciences: an official journal of the Society of Toxicology 93:223-241. doi:10.1093/toxsci/kfl055."
                        
                                    
                                       (*5)  Άθροισμα ομοειδών PCB 28, 52, 101, 138, 153, 180.»"
                        
                                 
                              
                  
               (*1)  Ο αποκλεισμός ενός υλικού εισροής από ένα στοιχείο δεν εμποδίζει το εν λόγω υλικό να είναι επιλέξιμο υλικό εισροής δυνάμει άλλου στοιχείου.
            
               (*2)  Άθροισμα ναφθαλινίου, ακεναφθυλενίου, ακεναφθενίου, φλουορενίου, φαινανθρενίου, ανθρακενίου, φθορανθενίου, πυρενίου, βενζο[a]ανθρακενίου, χρυσενίου, βενζο[b]φθορανθενίου, βενζο[k]φθορανθενίου, βενζο[a]πυρενίου, ινδενο[1,2,3-cd]πυρενίου, διβενζο[a,h]ανθρακενίου και βενζο[ghi]περυλενίου.
            
               (*3)  Πολυχλωριωμένες διβενζο-p-διοξίνες και διβενζοφουράνια.
            
               (*4)  van den Berg M., L.S. Birnbaum, M. Denison, M. De Vito, W. Farland, et al. (2006) The 2005 World Health Organization Re-evaluation of Human and Mammalian Toxic Equivalency Factors for Dioxins and Dioxin-like Compounds. Toxicological sciences: an official journal of the Society of Toxicology 93:223-241. doi:10.1093/toxsci/kfl055.
            
               (*5)  Άθροισμα ομοειδών PCB 28, 52, 101, 138, 153, 180.»»
         
      
      
         
            ΠΑΡΑΡΤΗΜΑ II
            Στο παράρτημα III μέρος I του κανονισμού (ΕΕ) 2019/1009, παρεμβάλλεται το ακόλουθο σημείο:
            
                        «7α.
                     
                     
                        Όταν το προϊόν λίπανσης της ΕΕ περιέχει ή αποτελείται από υλικά που προέρχονται από διεργασίες θερμικής οξείδωσης και τα παράγωγά τους που αναφέρονται στην ΚΣΥ 13 στο παράρτημα II μέρος II ή υλικά που προέρχονται από διεργασίες πυρόλυσης ή αεριοποίησης τα οποία αναφέρονται στην ΚΣΥ 14 στο μέρος II του εν λόγω παραρτήματος και έχει περιεκτικότητα σε μαγγάνιο (Mn) μεγαλύτερη από 3,5 % κατά μάζα, η περιεκτικότητα σε μαγγάνιο δηλώνεται.».
                     
                  
      
      
         
            ΠΑΡΑΡΤΗΜΑ III
            Στο παράρτημα IV μέρος II του κανονισμού (ΕΕ) 2019/1009, η ενότητα Δ1 (Διασφάλιση της ποιότητας της διαδικασίας παραγωγής) τροποποιείται ως εξής:
            
                        1)
                     
                     
                        στο σημείο 2.2, το στοιχείο δ) αντικαθίσταται από το ακόλουθο κείμενο:
                        
                                    «δ)
                                 
                                 
                                    τα σχέδια, τα διαγράμματα, τις περιγραφές και τις εξηγήσεις που απαιτούνται για την κατανόηση της διαδικασίας παρασκευής του προϊόντος λίπανσης της ΕΕ και, όσον αφορά τα υλικά που ανήκουν στις ΚΣΥ 3, 5, 12, 13 ή 14, όπως αυτές ορίζονται στο παράρτημα II, γραπτή περιγραφή και διάγραμμα της διαδικασίας παραγωγής όπου προσδιορίζεται με σαφήνεια κάθε επεξεργασία, δοχείο αποθήκευσης και περιοχή,»·
                                 
                              
                  
                        2)
                     
                     
                        στο σημείο 5.1.1.1, η εισαγωγική φράση αντικαθίσταται από το ακόλουθο κείμενο:
                        
                                    «5.1.1.1.
                                 
                                 
                                    Για τα υλικά που περιλαμβάνονται στις ΚΣΥ 3, 5, 12, 13 και 14, όπως αυτές ορίζονται στο παράρτημα II, τα ανώτερα διευθυντικά στελέχη του οργανισμού του παρασκευαστή:»·
                                 
                              
                  
                        3)
                     
                     
                        το σημείο 5.1.2.1 αντικαθίσταται από το ακόλουθο:
                        
                                    «5.1.2.1.
                                 
                                 
                                    Για τα υλικά που περιλαμβάνονται στις ΚΣΥ 3, 5, 12, 13 και 14, όπως αυτές ορίζονται στο παράρτημα II, το σύστημα ποιότητας διασφαλίζει τη συμμόρφωση με τις απαιτήσεις που καθορίζονται στο εν λόγω παράρτημα.»·
                                 
                              
                  
                        4)
                     
                     
                        το σημείο 5.1.3.1 τροποποιείται ως εξής:
                        
                                    α)
                                 
                                 
                                    η εισαγωγική φράση αντικαθίσταται από το ακόλουθο κείμενο:
                                    
                                                «5.1.3.1.
                                             
                                             
                                                Για τα υλικά που περιλαμβάνονται στις ΚΣΥ 3, 5, 12, 13 και 14, όπως αυτές ορίζονται στο παράρτημα II, οι εξετάσεις και δοκιμές συνίστανται στα παρακάτω στοιχεία:»·
                                             
                                          
                              
                                    β)
                                 
                                 
                                    τα στοιχεία β) και γ) αντικαθίστανται από το ακόλουθο κείμενο:
                                    
                                                «β)
                                             
                                             
                                                Ειδικευμένο προσωπικό διενεργεί οπτική εξέταση κάθε φορτίου υλικών εισροής και επαληθεύει τη συμβατότητα με τις προδιαγραφές των υλικών εισροής στις ΚΣΥ 3, 5, 12, 13 και 14 που καθορίζονται στο παράρτημα II.
                                             
                                          
                                                γ)
                                             
                                             
                                                Ο παρασκευαστής απορρίπτει κάθε φορτίο οποιουδήποτε υλικού εισροής σε περίπτωση που από την οπτική εξέταση προκύψουν υποψίες για οποιοδήποτε από τα εξής:
                                                
                                                            —
                                                         
                                                         
                                                            παρουσία ουσιών επικίνδυνων ή ζημιογόνων για τη διεργασία ή για την ποιότητα του τελικού προϊόντος λίπανσης της ΕΕ,
                                                         
                                                      
                                                            —
                                                         
                                                         
                                                            ασυμβατότητα με τις προδιαγραφές των ΚΣΥ 3, 5, 12, 13 και 14 στο παράρτημα II, ιδίως λόγω παρουσίας πλαστικών υλών που υπερβαίνουν την οριακή τιμή για μακροσκοπικές προσμείξεις.»·
                                                         
                                                      
                                          
                              
                                    γ)
                                 
                                 
                                    το στοιχείο ε) αντικαθίσταται από το ακόλουθο κείμενο:
                                    
                                                «ε)
                                             
                                             
                                                Λαμβάνονται δείγματα των υλικών εκροής προκειμένου να επαληθευτεί ότι αυτά συμμορφώνονται με τις προδιαγραφές που καθορίζονται στις ΚΣΥ 3, 5, 12, 13 και 14, όπως αυτές ορίζονται στο παράρτημα II, και ότι οι ιδιότητες του υλικού εκροής δεν θίγουν τη συμμόρφωση του προϊόντος λίπανσης της ΕΕ προς τις σχετικές απαιτήσεις που καθορίζονται στο παράρτημα I.»·
                                             
                                          
                              
                                    δ)
                                 
                                 
                                    στο στοιχείο στ α), η εισαγωγική φράση αντικαθίσταται από το ακόλουθο κείμενο:
                                    
                                                «στ α)
                                             
                                             
                                                Για τα υλικά που περιλαμβάνονται στις ΚΣΥ 12, 13 και 14, τα δείγματα των υλικών εκροής λαμβάνονται τουλάχιστον με την ακόλουθη προκαθορισμένη συχνότητα, ή νωρίτερα από το προγραμματισμένο σε περίπτωση οποιασδήποτε σημαντικής αλλαγής που μπορεί να επηρεάσει την ποιότητα του προϊόντος λίπανσης της ΕΕ:»·
                                             
                                          
                              
                                    ε)
                                 
                                 
                                    το στοιχείο στ β) αντικαθίσταται από το ακόλουθο:
                                    
                                                «στ β)
                                             
                                             
                                                Για τα υλικά που περιλαμβάνονται στις ΚΣΥ 12, 13 και 14, σε κάθε παρτίδα ή τμήμα παραγωγής αποδίδεται ένας μοναδικός κωδικός για σκοπούς διαχείρισης της ποιότητας. Τουλάχιστον ένα δείγμα ανά 3 000 τόνους αυτών των υλικών ή ένα δείγμα ανά δύο μήνες, όποιο από τα δύο συμβεί νωρίτερα, αποθηκεύεται σε καλή κατάσταση για περίοδο τουλάχιστον δύο ετών.»·
                                             
                                          
                              
                                    στ)
                                 
                                 
                                    το στοιχείο ζ) σημείο iv) αντικαθίσταται από το ακόλουθο κείμενο:
                                    
                                                «iv)
                                             
                                             
                                                για τα υλικά που περιλαμβάνονται στις ΚΣΥ 12, 13 και 14, μετρά τα διατηρούμενα δείγματα που αναφέρονται στο στοιχείο στ β) και λαμβάνει τα αναγκαία διορθωτικά μέτρα για να αποτραπεί τυχόν περαιτέρω μεταφορά και χρήση του εν λόγω υλικού.»·
                                             
                                          
                              
                  
                        5)
                     
                     
                        στο σημείο 5.1.4.1, η εισαγωγική φράση αντικαθίσταται από το ακόλουθο κείμενο:
                        
                                    «5.1.4.1.
                                 
                                 
                                    Για τα υλικά που περιλαμβάνονται στις ΚΣΥ 3, 5, 12, 13 και 14, όπως αυτές ορίζονται στο παράρτημα II, τα αρχεία ποιότητας αποδεικνύουν τον αποτελεσματικό έλεγχο των υλικών εισροής, της παραγωγής, της αποθήκευσης και της συμμόρφωσης των υλικών εισροής και εκροής με τις σχετικές απαιτήσεις του παρόντος κανονισμού. Όλα τα έγγραφα είναι ευανάγνωστα και διαθέσιμα σε κατάλληλους χώρους χρήσης, ενώ οι καταργημένες εκδόσεις αφαιρούνται αμελλητί από όλους τους χώρους χρήσης τους ή κατ’ ελάχιστον επισημαίνονται ως καταργημένες. Ο φάκελος διαχείρισης ποιότητας περιλαμβάνει τουλάχιστον τις ακόλουθες πληροφορίες:».
                                 
                              
                  
                        6)
                     
                     
                        Στο σημείο 5.1.5.1, η εισαγωγική φράση αντικαθίσταται από το ακόλουθο κείμενο:
                        
                                    «5.1.5.1.
                                 
                                 
                                    Για τα υλικά που περιλαμβάνονται στις ΚΣΥ 3, 5, 12, 13 και 14, όπως αυτές ορίζονται στο παράρτημα II, ο παρασκευαστής καταρτίζει ετήσιο πρόγραμμα εσωτερικών ελέγχων για την επαλήθευση της συμμόρφωσης του συστήματος ποιότητας με τα ακόλουθα στοιχεία:»·
                                 
                              
                  
                        7)
                     
                     
                        στο σημείο 6.3.2, η εισαγωγική φράση αντικαθίσταται από το ακόλουθο κείμενο:
                        
                                    «6.3.2.
                                 
                                 
                                    Για τα υλικά που περιλαμβάνονται στις ΚΣΥ 3, 5, 12, 13 και 14, όπως αυτές ορίζονται στο παράρτημα II, ο κοινοποιημένος οργανισμός λαμβάνει και αναλύει δείγματα υλικών εκροής σε κάθε έλεγχο και εκτελεί ελέγχους με την εξής συχνότητα:».